Lenga veïculara
Una lenga veïculara es una lenga que sèrv de mejan de communicacion entre de populacions de lengas diferentas. S'opausa al concèpte de lenga vernaculara, çò es las lengas parladas sonque dins una communautat linguistica particulara.

Sinonimia 

Lo tèrme "lenga veïculara" es sinonim de "lingua franca" (lenga franca).

En Occitània 

A l'epòca medievala e fins al sègle 14, lo latin jogava lo ròtle de lenga veïculara dominanta de l'ensenhament, en concurréncia amb l'occitan. A partir del sègle 14, l'occitan ganhèt d'importància dins l'usatge administratiu.

Qualques exemples

Lo Haussà 

Lo haussà es una lenga d'Africa occidentala que joguèt e que contunha de jogar un ròtle de lenga veïculara en concurréncia amb las lengas eiretadas per la colonisacion (anglés e francés) e la lenga de la religion (arabi).
Dempuèi l'edat mejana, los Haussàs an devolopat d'estats poderoses (reialmes Haussàs) que an facultat l'espandiment de lor lenga e son utilizacion dins d'airals importants en Africa occidentala o centrala.

Uèi lo haussà demòra una lenga veïculara importanta pel comèrci dins lo nòrd de Nigèria, Nigèr, e parcialament Benin, Cameron, Chad, Sodan, Ghanà.

Hindostani (Hindi e Ordó) 

Pendent l'edat mejana, lo persan èra la lenga de prestigi del nòrd d'India. Amb lo desvolopament de l'empèri Mòghol (1526-1757), l'hindostani comencèt de jogar un ròtle mai e mai important e venguèt la lenga veïculara del comèrci e de las armadas.